Határozati javaslat a tájékoztató 1. pontjához
A Képviselőtestület
1. Megismerve a Zalakarosi Fürdő Zrt. Termáltó és Ökopart üzemeltetése tárgyú tájékoztatóját támogatja és javasolja az üzemeltetési szerződés módosítását, ezért felkéri a vezérigazgatót, hogy ismerve a kialakult gyakorlatot, pénzügyi vonzatok megjelölésével határozza meg azon feladatokat, amelyek az üzemeltetés minimum feltételeihez szükségesek. 
2. Rögzíti, hogy a vízkezelési és gépészeti feladatok változatlanul a Zalakarosi Fürdő Zrt. feladatát képezik.
3. A Termáltó és Ökopart projekt kötelező fenntartási időszaka 2021. június 30-i lejártára és jelenlegi pénzügyi kondíciókra figyelemmel az üzemeltetés 2021. évi költségei a 2. pont ismeretében kerülhetnek meghatározásra.
4. A Karos Park Kft. Termáltó és Ökopart üzemeltetéséhez kapcsolódó feladatai továbbra is közszolgáltatási szerződés keretében kerüljenek ellátásra. Felkéri az ügyvezetőt, hogy a költségcsökkentés érdekében az általa ellátott feladatok racionalizálásával készítsen írásbeli tájékoztatót.
Határidő: 2021. október 15.
Felelős: Podlovics Péter, Zalakarosi Fürdő Zrt. vezérigazgatója- 1. pont
        Biczó Tamás, Karos Park Kft. ügyvezető- 4. pont
Határozati javaslat a tájékoztató 6. pontjához
A Képviselőtestület
1. Megismerve a Zalakarosi Fürdő Zrt. egyjegyár rendszer és működési tapasztalatok tárgyú tájékoztatóját javasolja a Zalakarosi Fürdő Zrt. vezérigazgatója számára a zalakarosi állandó lakosok részére biztosított kedvezményes időszak határidejét 2021. december 31. napjára módosítani.
2. Egyéb kedvezmények felülvizsgálata tárgyban írásbeli tájékoztató készítését javasolja a Zalakarosi Fürdő Zrt. vezérigazgatója számára
Határidő: 2021. október 15.
Felelős: Podlovics Péter, Zalakarosi Fürdő Zrt. vezérigazgatója

Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára a napirend kapcsán az alábbiak elfogadását:
· megismerve a Zalakarosi Fürdő Zrt. Termáltó és Ökopart üzemeltetése tárgyú tájékoztatóját támogatja és javasolja az üzemeltetési szerződés módosítását, ezért kérje fel a vezérigazgatót, hogy ismerve a kialakult gyakorlatot, pénzügyi vonzatok megjelölésével határozza meg azon feladatokat, amelyek az üzemeltetés minimum feltételeihez szükségesek. 
· rögzítse, hogy a vízkezelési és gépészeti feladatok változatlanul a Zalakarosi Fürdő Zrt. feladatát képezik.
· a Termáltó és Ökopart projekt kötelező fenntartási időszaka 2021. június 30-i lejártára és a jelenlegi pénzügyi kondíciókra figyelemmel az üzemeltetés 2021. évi költségei az 1. és 2. pont ismeretében kerüljenek meghatározásra szerződésmódosítás keretében.
· a Karos Park Kft. Termáltó és Ökopart üzemeltetéséhez kapcsolódó feladatai továbbra is közszolgáltatási szerződés keretében kerüljenek ellátásra. Javasolja felkérni az ügyvezetőt, hogy a költségcsökkentés érdekében az általa ellátott feladatok racionalizálásával készítsen írásbeli tájékoztatót 2021. október 15-ig.
· ismételten kérje fel a Zalakarosi Fürdő Zrt. vezérigazgatóját a szárazcsúszda vizes csúszdává integrálásáról szóló tájékoztató elkészítésére 2021. október 15- i határidővel.
· javasolja felkérni a Zalakarosi Fürdő Zrt. vezérigazgatóját a vízforgatás természetes módon való megoldása technikai feltételeinek vizsgálatára vonatkozó írásbeli tájékozató elkészítésére. Bolgár kerék pályázati előkészítésére vonatkozó tájékozató anyag elkészítésével együtt. A Karos- park Kft-t pedig a vizes attrakció hibáinak javítására, 2021. november 10-i határidővel
· a teniszpálya és kézilabda pálya üzemeltetésről a következő ülésén hozzon döntést, 2021. október 15-i határidőt javasol a bizottság
· a Zalakarosi Fürdő Zrt. tóra nyíló gasztronómia tárgyú tájékozatójának tudomásul vételét és elfogadását javasolja
· megismerve a Zalakarosi Fürdő Zrt. egyjegyár rendszer és működési tapasztalatok tárgyú tájékoztatóját, tegyen javaslatot a Zalakarosi Fürdő Zrt. vezérigazgatója számára a zalakarosi állandó lakosok részére biztosított kedvezményes időszak határidejét 2021. december 31. napjára módosítani.
· egyéb kedvezmények felülvizsgálata tárgyban írásbeli tájékoztató készítését javasolja a Zalakarosi Fürdő Zrt. vezérigazgatója számára, melyről a Zrt. 2022. évi Üzleti Terve tárgyalásakor adjon döntési javaslatot a Közgyűlés számára, a határidőt 2021. november 8-ban javasolja meghatározni




